POROČILO KOMISIJE EVROPSKEMU PARLAMENTU IN SVETU

O NAPREDKU GLEDE PROIZVODNE NEVEZANOSTI PLAČIL

1. Uvod

Od reforme leta 2003 so neposredna plačila postopoma postajala neodvisna od proizvodnih odločitev kmetov, kar je izboljšalo tržno naravnanost kmetijstva EU in njegovo konkurenčnost. Hkrati so se iz okoljskih in družbenih razlogov obdržale določene omejene možnosti za vezano podporo, saj je bilo treba upoštevati potrebo po lažjem postopku prilagajanja in vlogo kmetijstva pri zagotavljanju javnih dobrin z ohranitvijo trajnostnega kmetijstva v celotni EU[1].

V oceni učinka, priloženi predlogom za pregled SKP (pregled stanja), je bil analiziran vpliv reform iz leta 2003 in obravnavane tri možnosti za nadaljnje izboljšanje konkurenčnosti kmetijstva: a) ohranitev obstoječega stanja; b) popolna nevezanost plačil; c) usmerjena selektivna nevezanost plačil. Analiza je pokazala, da prizadevanja za večjo tržno naravnanost prinašajo koristi, hkrati pa opozorila na tveganja v določenih regijah, zlasti kar se tiče sektorjev ekstenzivne reje krav dojilj in ovčjega mesa, kjer bi bilo zlasti iz okoljskih razlogov upravičeno ohraniti delno vezano podporo[2]. Takšen pristop se odraža v Uredbi Sveta[3].

Končni kompromis predsedstva o predlogih za pregled stanja[4] vključuje naslednjo izjavo: „Komisija izjavlja, da bo do 31. decembra 2012 pripravila poročilo o napredovanju izvajanja pregleda stanja, zlasti kar se tiče napredka na področju proizvodne nevezanosti plačil“.

Nadaljnje besedilo izpolnjuje to obvezo, saj s podatki predstavi najnovejše ukrepe v smeri nevezanosti plačil in jih količinsko opredeli v smislu relativnega deleža neposrednih plačil.

2. Leto zahtevka 2009: stanje nevezanosti plačil

V letu zahtevka 2009 je bil po zaslugi reforme iz leta 2003 že dosežen pomemben napredek v smeri nevezanosti plačil: skupaj je delež skupnega bruto zneska (tj. pred modulacijo) neposrednih plačil[5], ki je bil na voljo za dodeljevanje nevezanih plačil v EU-27, znašal 86 %; v nekaterih državah članicah je znašal skoraj 100 %, v drugih pa le 69 %.

V uvodni izjavi 2 uredbe Sveta, sestavljene na podlagi pregleda stanja (Uredba št. 73/2009), je bilo ugotovljeno, da izkušnje, pridobljene pri izvajanju reforme iz leta 2003, kažejo, da je treba prilagoditi določene elemente podpornega mehanizma. Zlasti je treba razširiti proizvodno nevezanost neposredne podpore […]. Takrat dogovorjeni ukrepi za nevezanost pomoči in njihov vpliv na stopnjo nevezanosti so povzeti spodaj.

3. Ukrepi za nevezanost pomoči, sprejeti že pred pregledom stanja

Najprej je treba opozoriti, da je bilo v zvezi s pomočjo za tobak iz poglavja 10c Uredbe Sveta (ES) št. 1782/2003 že pred pregledom stanja predvideno, da se dodeli le do vključno leta zahtevka 2009. Skupni bruto znesek, ki je bil na voljo za dodelitev vezane pomoči za proizvodnjo tobaka v letu zahtevka 2009, je znašal 321 milijonov EUR. Od naslednjega leta dalje je bilo 50 % skupnega zneska sestavine „tobak“, vključene v ovojnico za neposredna plačila tako za nevezana kot vezana plačila, na voljo kot podpora Skupnosti za ukrepe v regijah, v katerih se prideluje tobak, in sicer v okviru programov razvoja podeželja. Preostali del je bil vključen v shemo enotnega plačila (SEP) (tj. nevezana pomoč).

4. Pregled stanja: vključitev vezanih shem v shemo enotnega plačila / shemo enotnega plačila na površino (SEP/SEPP)

4.1. Dogovorjena vključitev vezane podpore v SEP/SEPP po pregledu stanja

Po pregledu stanja je bil v Prilogo XI k Uredbi Sveta (ES) št. 73/2009 vključen seznam vezanih shem, ki so jih države članice morale vključiti v shemo enotnega plačila ali shemo enotnega plačila na površino najpozneje za leto zahtevka 2012:

Rok || Vezana shema || Pravna podlaga (za vezano podporo) || Zadevne države članice || Bruto znesek, na voljo državam članicam leta 2009 (v milijonih EUR)

2010 || Posebna premija za kakovost za trdo pšenico || Poglavje 1 naslova IV Uredbe (ES) št. 1782/2003 || EL, ES, FR, IT, AT, PT || 127,600

2010 || Plačilo na površino za poljščine, vključno z dodatnim plačilom za trdo pšenico na tradicionalnih območjih || Poglavje 10 naslova IV Uredbe (ES) št. 1782/2003 || ES, FR || 1 583,561

2010 || Pomoč za oljčne nasade || Poglavje 10b naslova IV Uredbe (ES) št. 1782/2003 || ES || 103,140

2010 || Pomoč na površino za hmelj || Poglavje 10d naslova IV Uredbe (ES) št. 1782/2003 || FR, AT, SI (DE[6]) || 0,274

Najpozneje do 2012 || Premije za stročnice || Oddelek 3, poglavje 1 naslova IV Uredbe (ES) št. 73/2009 || Vse države EU-15 || 77,796

Najpozneje do 2012 || Proizvodno vezano plačilo za riž || Oddelek 1, poglavje 1 naslova IV Uredbe (ES) št. 73/2009 || EL, ES, FR[7], IT, PT || 179,910

Najpozneje do 2012 || Plačilo na površino za oreške || Oddelek 4, poglavje 1 naslova IV Uredbe (ES) št. 73/2009 || BE, DE, EL, ES, FR, IT, LU, NL, AT, PT, SI, UK || 96,622

Najpozneje do 2012 || Proizvodna pomoč za pridelovalce škrobnega krompirja || Oddelek 2, poglavje 1 naslova IV Uredbe (ES) št. 73/2009 || DK, DE, ES, FR, NL, AT, FI, SE || 116,867

Najpozneje do 2012 || Pomoč za semena || Oddelek 5, poglavje 1 naslova IV Uredbe (ES) št. 73/2009 || BE, EL, ES, FR, IT, NL, PT, FI || 30,923

Najpozneje do 2012 || Plačila za goveje in telečje meso, razen premije za krave dojilje || Člen 53 Uredbe (ES) št. 73/2009 || BE, DK, ES, FR, NL, AT, PT, FI, SE, SI || 471,883

2012 || Prehodno plačilo za jagodičje || Oddelek 9, poglavje 1 naslova IV Uredbe (ES) št. 73/2009 || BG, HU, LV, LT, PL || 12,213

SKUPAJ || 2 800,789

Po pregledu stanja je bilo odločeno, da se ukine vezana pomoč za energetske poljščine od leta zahtevka 2010 dalje. Skupni bruto znesek, na voljo za dodeljevanje navedenega plačila leta 2009, je bil 90 milijonov EUR.

Treba je tudi opozoriti, da je Priloga XI Uredbe Sveta (ES) št. 73/2009 od leta 2012 predvidela tudi vključitev 187 milijonov EUR v SEP/SEPP, in sicer po ukinitvi treh tržnih ukrepov: pomoči za predelavo posušene krme[8], pomoči za predelavo lana in konoplje[9] ter premije za krompirjev škrob[10].

4.2. Neobvezna vključitev vezane podpore v SEP/SEPP po pregledu stanja

Člen 51(1) Uredbe (ES) št. 73/2009 dovoljuje državam članicam, ki so se v skladu s členom 64(2) Uredbe (ES) št. 1782/2003 odločile, da odobrijo plačila v sektorju ovčjega in kozjega mesa in/ali v obliki premije za krave dojilje, da še naprej dodeljujejo ta plačila. Prav tako se lahko odločijo, da del sestavine svojih nacionalnih zgornjih mej, ki se uporablja za dodelitev teh plačil, določijo na nižji stopnji, kot je določena v skladu s členom 64(2) Uredbe (ES) št. 1782/2003, ali da s tem dodeljevanjem prenehajo. Na tej podlagi so zadevne države članice sprejele naslednje odločitve:

Rok || Vezana shema || Pravna podlaga (za vezano podporo) || Zadevne države članice || Sprejeta odločitev || Bruto znesek, na voljo državam članicam leta 2009 za dodeljevanje vezane podpore (v milijonih EUR)

2010 || Plačila za ovčje in kozje meso || Člen 52 Uredbe (ES) št. 73/2009 || ES || Popolna nevezanost || 239,294

2010 || Plačila za ovčje meso || Člen 52 Uredbe (ES) št. 73/2009 || FR || Popolna nevezanost || 86,027

2010 || Premija za krave dojilje || Člen 53 Uredbe (ES) št. 73/2009 || FR || 25 % nevezanost + odbitek 25,19 milijonov EUR za financiranje posebne podpore v skladu s členom 68[11] || 208,794

2010 || Plačila za ovčje in kozje meso || Člen 52 Uredbe (ES) št. 73/2009 || SI || Popolna nevezanost || 0,697

2012 || Plačila za ovčje in kozje meso || Člen 52 Uredbe (ES) št. 73/2009 || DK || Popolna nevezanost || 0,855

SKUPAJ || 535,667

Na podlagi istega člena se lahko država članica, ki je v skladu s členom 68b Uredbe (ES) št. 1782/2003 iz sheme enotnega plačila v celoti ali delno izključila plačila za sadje in zelenjavo, odloči da:

(1) še naprej dodeljuje plačila do njihovega izteka[12], kot je določeno v Uredbi Sveta (ES) št. 1782/2003,

(2) ali navedena plačila do 1. avgusta 2009 vključi v SEP

(3) ali jih do 1. avgusta 2009 dodeli po nižji ravni, kot je bila odločena v skladu s členom 68b Uredbe (ES) št. 1782/2003.

V skladu s členom 128 Uredbe Sveta (ES) št. 73/2009 so bile podobne možnosti na voljo tudi za države članice, ki uporabljajo SEPP.

Zaradi obstoječega načrta za nevezanost plačil, že odločenega v okviru reforme sektorja sadja in zelenjave, ter po odločitvah po pregledu stanja so bili naslednji zneski, ki so bili še na voljo za dodeljevanje vezane pomoči leta 2009, vključeni v SEP/SEPP:

Rok || Vezana shema || Pravna podlaga (za vezano podporo) || Zadevne države članice || Bruto znesek, na voljo državam članicam leta 2009, nevezan (v milijonih EUR)

2011 || Podpora za proizvodnjo paradižnikov || Člen 54 Uredbe (ES) št. 73/2009 || EL, ES, IT || 130,821

2012 || Podpora za proizvodnjo paradižnikov || Člen 54 Uredbe (ES) št. 73/2009 || FR, PT || 20,684

2010 || Podpora za proizvodnjo paradižnikov || Člen 128 Uredbe (ES) št. 73/2009 || SK || 0,174

2012 || Podpora za proizvodnjo paradižnikov || Člen 128 Uredbe (ES) št. 73/2009 || SK, RO || 1,204

2010 || Podpora za proizvodnjo drugega sadja in zelenjave || Člen 54 Uredbe (ES) št. 73/2009 || EL, ES || 111,653

2011 || Podpora za proizvodnjo drugega sadja in zelenjave || Člen 54 Uredbe (ES) št. 73/2009 || FR, IT || 18,977

2011 || Podpora za proizvodnjo drugega sadja in zelenjave || Člen 128 Uredbe (ES) št. 73/2009 || CY || 1,119

SKUPAJ || 284,632

5. Druge možnosti za vezana plačila

Kot je navedeno zgoraj, so imele države članice, ki so se po reformi leta 2003 odločile, da bodo dodeljevale plačila v sektorju ovčjega in kozjega mesa in/ali v obliki premije za krave dojilje, ter/ali so izključile vsa ali le del plačil za sadje in zelenjavo iz SEP ali SEPP, možnost, da takšna plačila še naprej dodeljujejo po enaki ali nižji ravni. Posledično so bili leta 2012 v navedenih sektorjih še vedno na voljo naslednji zneski za dodeljevanje neposrednih plačil:

Vezana shema || Pravna podlaga (za vezano podporo) || Zadevne države članice || Bruto znesek, na voljo državam članicam leta 2012 za dodeljevanje vezane pomoči (v milijonih EUR)

Plačila za ovčje in kozje meso || Člen 52 Uredbe (ES) št. 73/2009 || PT, FI || 29,876

Premija za krave dojilje || Člen 53 Uredbe (ES) št. 73/2009 || BE, ES, FR, AT, PT || 1 068,563

Podpora za proizvodnjo drugega sadja in zelenjave || Člen 54 Uredbe (ES) št. 73/2009 || FR, IT || 33,875

Podpora za proizvodnjo drugega sadja in zelenjave || Člen 128 Uredbe (ES) št. 73/2009 || CY || 3,359

SKUPAJ || 1 135,673

Pomembna posledica pregleda stanja je bila tudi možnost, ki so jo države članice dobile s členom 68 Uredbe Sveta, da uporabijo del svoje ovojnice iz Priloge VIII za dodelitev posebne pomoči kmetom, tudi v obliki vezanih plačil. Ta podpora je prav tako nadomestila – po prehodnem obdobju, če so države članice tako želele – prejšnjo možnost, ki so jo države članice dobile s členom 69 Uredbe Sveta (ES) št. 1782/2003, v skladu s katero so lahko uporabile do 10 % sestavine svojih nacionalnih zgornjih mej, ki ustreza vsakemu posameznemu sektorju, vključene v neposredna plačila, za dodelitev vezanih plačil za posebne vrste kmetijstva in kakovostno proizvodnjo v zadevnem sektorju. Leta 2012 je znesek, ki so ga dale države članice na voljo iz svoje ovojnice iz Priloge VIII za dodelitev vezane pomoči v okviru posebne podpore, in zlasti v skladu s členom 68(1)(a)(i) do (iv), (b), in (e) Uredbe Sveta (ES) št. 73/2009, znašal 1 202,257 milijona EUR, medtem ko je znesek, ki je bil namenjen za dodelitev vezane pomoči v skladu s prejšnjim členom 69 v letu 2009, znašal 473,534 milijona EUR.

Leta 2012 je bilo v skladu z določbami pristopne pogodbe zadevnih držav članic (ES, EL, PT[13]) še vedno na voljo 269 milijonov EUR za dodelitev proizvodno vezanega plačila za bombaž. Tudi ES je še imela 24 milijonov EUR za dodelitev 5-letne pomoči za pridelovalce sladkorne pese in sladkornega trsa (leto 2013 je bilo zadnje v tem petletnem obdobju).

Če povzamemo, je zaradi pregleda stanja in prejšnjih sektorskih reform v letu zahtevka 2012 delež skupnega bruto zneska (tj. pred modulacijo) neposrednih plačil[14], ki je bil na voljo za dodeljevanje nevezanih plačil v EU-27, znašal 94 %, v posameznih državah članicah pa od 77 % do 100 %.

[1] Glej novice APP št. 1: Skupna kmetijska politika v perspektivi: od tržne intervencije do prenove politike (The CAP in perspective: from market intervention to policy innovation), http://ec.europa.eu/agriculture/publi/app-briefs/01_en.pdf.

[2] Glej Pregled reforme SKP – ocena učinka, opomba št. 3 (CAP Health Check – Impact assessment Note No 3) o delno vezani podpori, http://ec.europa.eu/agriculture/healthcheck/ia_annex/c3_en.pdf.

[3] Uredba Sveta (ES) št. 73/2009 (UL L 30, 31.1.2009).

[4] COD 16049/08 z dne 20. novembra 2008 in COD 5263/09 ADD 1 z dne 9. januarja 2009.

[5] Brez neposrednih plačil za POSEI in Egejske otoke.

[6] Znesek, ki ga je imela Nemčija na voljo za dodeljevanje vezane pomoči za hmelj do leta 2009, ni bil nevezan, ampak prenesen v posebno ovojnico, ki bi jo DE lahko uporabila za podporo sektorju hmelja v okviru enotne SUT.

[7] Znesek, na voljo za dodeljevanje vezane pomoči za proizvodnjo riža v Francoski Gvajani, je bil vključen v ovojnico, na voljo za dodeljevanje pomoči za POSEI.

[8] Iz pododdelka I oddelka I poglavja 4 naslova I dela II Uredbe (ES) št. 1234/2007.

[9] Iz pododdelka II oddelka I poglavja 4 naslova I dela II Uredbe (ES) št. 1234/2007.

[10] Iz člena 95a Uredbe (ES) št. 1234/2007.

[11] V skladu s členom 69(6)(b) Uredbe Sveta (ES) št. 73/2009 lahko države članice pridobijo sredstva, potrebna za financiranje posebne podpore iz člena 68(1)(a), (b), (c) in (d), z linearnim znižanjem neposrednih plačil iz člena 53.

[12] Leto zahtevka 2011 je zadnje leto, v katerem je možno uporabiti do 50 % sestavine nacionalnih zgornjih mej, ki ustreza podpori za proizvodnjo paradižnikov; leto zahtevka 2012 je zadnje leto, v katerem je možno uporabiti do 75 % sestavine nacionalnih zgornjih mej, ki ustreza podpori za proizvodnjo svežih fig, svežih citrusov, namiznega grozdja, hrušk, breskev in nektarin ter sliv sorte „d'Ente“.

[13] Znesek, ki je na voljo za BG, je vključen v ovojnico SEPP.

[14] Brez neposrednih plačil za POSEI in Egejske otoke.